Walenty Fojkis , rodz. 1895 we Katowicach, um. 1950 we Edynburgu – absztimōngowy działocz a uczestnik ślōnskich powstańōw. Bōł dowōdcōm V-go (bytōńsko-tarnogōrskigo) ôkryngu POWGŚ. Po reorganizacyji we czyrwcu 1920 bōł dowōdcum VII (pszczyńsko-katowickigo) ôkryngu POWGŚ. Bōł piyrszym, kery ruszōł ze swojym ôddziałym do II ślōnskigo powstania. Ôd grudnia 1920 do kwietnia 1921 bōł komyndantym POW Gōrnygo Ślōnska we katowickim krysie. We III ślōnskim powstaniu bōł dowōdcōm 1 pułku katowickigo. Nośōł wuōnczas przemianek "Stawski". Umrził we Edynburgu we Wielgiej Brytaniji we 1950 roku. Dostoł Ôrder Virtuti Militari V klasy.